als_Latn dik_Latn sag_Latn
Asport – Sepp Blatter ka konfirmuar se do të kandidojë për një mandat të pestë në krye të FIFA-s, ndërkohë garës i është futur edhe ish-lojtari i Realit të Madridit, Luis Figo.
“Kjo është një datë e rëndësishme e kalendarit elektoral. Bëra aplikimin tim, tanimë këshilli elektoral do të ndjekë procesin” – shkroi 78-vjecari Blatter në twitter, teksa ky organ ka vendosur orën 23:00 të datës 29 janar si afatin e fundit për kandidaturat.
Ish-shefi ekzekutiv i FIFA-s, Jerome Champagne, Princi i Jordanisë Ali bin Al-Hussein Van Praag dhe David Ginola janë kandidaturat e tjera. Blatter ka vënë shpesh në dukje faktin se askush tjetër nuk ka karizmën dhe kurajon të garojë kundrejt tij. Pikërisht duke u nisur nga ky aspekt portugezi Luis Figo ka vendosur ta “sfidojë”.
Në një intervistë eskluzive për CNN, legjenda portugeze deklaroi se “fjala e parë që shoqëron fjalën FIFA në internet është fjala skandal” për këtë 42 vjecari ka si synim që të ndryshojë imazhin “Qeverisë së Futbollit”. “Futbolli meriton një imazh më të mirë sesa ky!” – tha Figo për CNN – “Kam folur me aq shumë njerëz të rëndësishëm (lojtarë, menaxherë, trajnerë, presidentë federatash) dhe të gjithë janë të mendimit se diçka duhet bërë, diçka duhet ndryshuar!”
You must be logged in to post a comment Login
als_Latn als_Latn als_Latn als_Latn eng_Latn